Piximon
Digimon Adventure
thumb|320px|Piximon prilikom hvalisavog paradiranja pred [[Tai Jagami|Taijem i Agumonom nakon što je bez većih poteškoća porazio Kuwagamona. Piximonova veličina izazvala je veliko iznenađenje na licima Izabrane djece.]] Piximon se prvi puta pojavio tijekom sage o Etemonu. Djeca su hodala pustinjom u bijegu od Etemona kada su naišla na divljeg Kuwagamona, koji je bio znatno jači od onog kojeg su susreli na otoku File. Kako je u prethodnim epizodama Tai imao neugodno iskustvo s prisilnom Digivolicijom Agumona (naime, dogodila se Mračna Digivolucija u SkullGreymona, umjesto pravilna), djeca nisu imala previše izgleda protiv snažnog Kuwagamona dok se nije pojavio Piximon i svojom Letećom minom uništio prijetnju. Dok se prašina slegla, djeca su bila na zemlji, a onda su doživjela blagi šok kada su vidjeli s je njihov spasitelj bio manji od Joeyjeve torbe. Piximon je nastupio vrlo komično i odmah pozvao djecu u svoj dvorac gdje ih je izložio mukotrpnom trenigu koji je uključivao ribanje podova i čišćenje dvorca, do kojeg se dolazilo uspinjanjem na visoko brdo. Jedino su Tai i Agumon izloženi drugačijem tipu treninga. Njih je Piximon poslao u čudnu špilju gdje su se morali suočiti sa samim sobom i vratiti hrabrost i povjerenje jedni u drugog. Dok su Tai i Agumon veslali špiljom, Izzy i Matt uspijevaju pronaći svoje Simbole, ali njihov izlazak iz Piximone začarane zone (u kojoj se nalazio njegov dvorac) omogućio je Etemonu da ih locira i pošalje svog Tyrannomona na njih. Iako je bio na većem levelu od njega, Piximon je imao velikih problema s Tyrannomonom i morao se osloniti na Taijev i Agumonov povratak. Tai i Agumon su u međuvremenu pomogli mlađem Taiju i tako uspjeli povratiti samopouzdanje, što je značilo uspješno izvršenje Piximonovog zadatka. Po povratku, Tai i Agumon su uspješno intervenirali u bez većih poteškoća porazili Tyrannomona. Djeca su se oprostila s mudrim i komičnim Piximonom, izvršivši sve zadatke koje im je dao. thumb|350px|left|Piximon u [[Mimi Tachikava|Mimijinom naručju naređuje djeci da ga prate do njegovog dvorca. Unatoč svemu, djeca su ga i u ovom trenutku gledala s velikom dozom iznenađenja.]] Piximon se ponovo pojavio kada su se djeca vratila u Digitalni svijet nakon pobjede nad VenomMyotismonom. Nakon što su djecu opkolili Gospodari tame (koji su već ranije ubili Chuumona), Piximon je bacio svoju minu i privremeno oslijepio Gospodare tame. Tada je stvorio nevidljivu sferu i sakrio sebe i Izabranu djecu te se dao u bijeg. Ipak, Gospodari tame su se brzo snašli te je MetalSeadramon svojim napadom uspio locirati Piximonovu sferu. Svjestan kako će njegov primarni plan propasti, Piximon je rekao djeci da nastave svoj put i da mogu poraziti Gospodare tame jer posjeduju nešto što oni nemaju. Tada je on napustio sferu i lansirao ju dalje te je odlučio usporiti Gospodare tame. Iako je naglasio kako je znatno snažniji nego što djeluje, Piximon je bio svjestan da žrtvuje svoj život, što se ubrzo i dogodilo. Djeca su mogla vidjeti samo odsjaj napada koji je ubio Piximona. Piximon je, tako, pao kao druga žrtva Gospodara tame, ali je zanimljivo kako je prvi Digimon koji je jasno naglasio kako djeca posjeduju nešto što Gospodari tame ne posjeduju (kasnije je to spomenuo Cherrymon prilikom razgovora s Puppetmonom), misleći pri tom na prijateljstvo.